procesaur/Wiki.mk huggingface dataset:
Теодосиј III

Теодосиј III (грчки: ''Θεοδόσιος Γ΄'') бил византиски цар кој владеел во периодот од 715 до 717 година.
Теодосиј III бил финанснов службеник и собирач на даноци во јужниот дел на тема Опсикион. Според една теорија, тој бил син на Тибериј III Апсимар. Бил испратен на советување во Мизија, кога војската, незадоволна од управувањето на Анастасиј II започнала да се бунтува и да го прогласува него за цар. Теодосиј се откажал и дури се обидел да се спаси преку бегство, според хроничарот Теофан Исповедник, во шумите недалеку од Цариград (околу градот Адрамитиум), но бунтовниците го принудиле да остане кај главната војска и да тргне кон престолнината во мај 715 година.
По шестмесечна опсада градот бил преземен преку предавство и Теодосиј бил крунисан, но го поштедил животот на соборениот Анастасиј II. Со посредство на патријархот Герман I Цариградски, Анастасиј II бил убеден да абдицира и станал монах во Солун.
За краткото управување на Теодосиј III, кој инаку пројавувал умереност и мудрост, се знае доста. Со државните работи тој речиси не се занимавал. Теодосиј како цар бил признаен од страна на четири стратези, вклучувајќи го и Лав III Исавријанин, командант на војниците во Анадолија.
Теодосиј требало да се занимава со арапските војници во Анадолија и со арапската флота која напредувала. За таа цел, тој потпишал мировен договор со хан Кормесиј, во корист на Бугарите, за да си обезбеди заштита против арапската инвазија. Оваа политика се покажала како оправдана, кога малку подоцна Бугарите ги разбиле арапските армии и помогнале во спасувањето на Цариград.
По победата над арапите, Лав кренал бунт во Анадолија и без тешкотии го принудил на Теодосиј да се повлече од престолот. Тој бил изолиран во манастир во Ефес, каде водел строг аскетски живот. Се претпоставува дека станал епископ на Ефес. Современите историчари сметаат дека тоа всушност бил неговиот син. Сигурно овој епископ бил жив барем до 24 јули 754 година, кога учествувал на иконобоскиот собор во Хиерија. По смртта на поранешниот цар населението долго го почитувал и нему му се препишуваат неколку чуда.
Пержол

Пержол (|Pârjol) — општина во округот Бакау во Романија, во која живеат 6.763 жители. Се состои од девет села.
1 Демографија
Според пописот спроведен во 2002 година, во општината живеат 6.763 жители, од кои 93,8% се Романци, 5,1% Унгарци и 1,1% Чангоси. Според религиозната припадност, 64,2% се Православни, 35% се Католици, а 0,8% се Православни, кои се придржуваат кон стариот црковен календар.
Штефан чел Маре (појаснување)

Штефан чел Маре или Стефан III Велики бил кнез на Молдавија, кој на 12 јули 1992 бил канонизиран од Романската православна црква. Неговото име го носат и неколку административни единици во Романија:
* Штефан чел Маре — населено место во округот Арџеш
* Штефан чел Маре — населено место во округот Бакау
Артавазд Иконољубец

Артавазд — византиски војководач со ерменско потекло кој го узурпирал престолот од јуни 741 година до ноември 743 година. Неговот владеење е одбележано со узурпација на Константин V, кој се стекнал со владение на наколку теми во Мала Азија.
1 Издигнување на власт
Во 713 година, царот Анастасиј II го назначил ерменецот Артавазд за владетел (стратег) на Ерменија, наследник на ерменската армија, која се наоѓала на територијата на Понт, Мала Ерменија, и северна Кападокија, со главен град во Амазија. По падот на Анастасиј, Артавазд направил договор со неговиот соработник Лав III, владетелот на Анадолија, соборувањето на новиот цар Теодосиј III. Овој договор бил запечатен со свршувањето на ќерката на Лав Ана за Артавазд, и бракот се случил откако Лав III седнал на престолот во март 717 година.
Артавазд ја стекнал титулата ''куропалат'' и станал водач на Опсикија, но сепак ја задржал и првичната команда. Во јуни 741 или 742 година, по стапувањето на престолот на синот на Лав Константин V, Артавазд ил решен да го зграби престолот и го нападнал својот шура додека истиот патувал низ Мала Азија да се бори со арапите на источната граница. Константин пребегнал во Аморион, Артавазд го заел Цариград сред силна поддршка и бил крунисан за цар.
2 Владеење и пропаст
Артавазд ја укинал верската олитика на неговиот претходник за иконоборство и го воспоставил повторно православието со поддршка и од папата Захариј. Наскоро по неговото стапување на власт, Артавазд ја крунисал сопругата Ана за ''Августа'' а неговиот син Никифор за совладетел, додека пак другиот син Никита за водач на ерменската тема. Но додека Артавазд можел да се потпре на поддршката на темите Тракија и Опсикија, Константин за себеси ја обезбедил поддршката на Анадолската и Thracesian themes.
Неизбежниот судир се случил во мај 743 година, кога Артавазд водел напад против Константин но бил поразен. Подоцна истата година Константин го празил Никита, и на 2 ноември 743 година Артаваздовото владеење завршило, кога Константин V влегол во Цариград и го заробил својот непријател. Артавазд и неговите синови биле јавно ослепени и испратени во Хлорскиот манастир во предградијата на Цариград. Датумот на неговата смрт останува непознат.
3 Семејство
Апоред Ана, ќерката на царот Лав III, Артавазд имал 9 деца, меѓу кои се и:
* Никифор, кој бил совладетел од 742 до 743 година.
* Никита, кој бил ''стратег'' на Ерменија од 742 до 743 година.
4 Наводи
* - Total pages: 226
5 Дополнителна литература
*
Газанфер Бајрам

Газанфер Бајрам (|Gazanfer Bayram; , ) — истакнат македонски академски сликар, мозаичар и професор од турска народност.
1 Животопис
Бајрам е роден во Скопје на 17 март 1943 г. Завршил постдипломски студии на Отсекот за монументално сликарство на Академијата за ликовна уметност во Белград. Специјализирал фреско-сликарство и мозаик. Две години работел на Отсекот за мозаик на Академијата за убави уметности во Равена. Мозаиците се изложени во музеи и во приватни колекции во Македонија, Италија, Турција, Канада, САД, Австралија, Бугарија и во многу градови на поранешна Југославија. Автор е на Мозаиците во МНТ во Скопје, во Собранието на Македонија, во ВИП-салата на аеродромот „Александар Велики“. Учествувал на многу групни и самостојни изложби.
Штефан чел Маре (Бакау)

Штефан чел Маре (|Ştefan cel Mare) — општина во округот Бакау во Романија, во која живее 7.161 жител. Се состои од шест села: Штефан чел Маре, Богдана, Гутинаш, Негојешти, Радеана и Вијшвар.
Пуеблонуево дел Гвадијана

Пуеблонуево дел Гвадијана (|Pueblonuevo del Guadiana) — општина која се наоѓа во покраината Бадахос, во автономната заедница Екстремадура. Зафаќа површина од 29 км<sup>2</sup> и има население од 1.993 жители.
Општината се наоѓа во сливното подрачје на реката Гвадијана.
Грб на Кина

Грбот (или државен амблем) на Народна Република Кина (кин. 中华人民共和国国徽) се состои од приказ на Тјенанменската порта, преку која се влегува во Забранетиот град од Тјенанменскиот плоштад во Пекинг, и е сместена во црвен круг. Над неа се распоредени петте ѕвезди од државното знаме. Најголемата ѕвезда ја претставува Комунистичката партија, а четирите помали ѕвезди ги претставуваат општествените класи според маоистичкото учење. Грбот „се состои од шарите од државното знаме“. Овие елементи се опишани вака:
...Црвената боја на знамето ја претставува револуцијата, а пак жолтата кај ѕвездите ги претставува сјајните златни зраци кои зрачат од недогледната црвена земја. Четирите помали ѕвезди распоредени околу поголемата го симболизираат единството на кинескиот народ под водство на Комунистичката партија на Кина (КПК)
—Годишник на Кина за 2004 г.
Надворешниот круг е обрабен со снопови жито и ориз, што маоистичката филозофија на земјоделска револуција. Во средината на долниот дел на рамката има запченик кој ја симболизира индустриската работничка класа.
Како целина овие елементи се предвидени да ја симболизираат борбата на кинескиот народ уште од времето на Четвртомајското движење, и здружувањето на пролетаријатот кој Народна Република Кина.
Грбот е дело на познатиот архитект Лианг Сиченг кој бил избран на конкурсот распишан при основањето на НР Кина, и дели очигледни сличности со грбот на СССР. Усвоен е на 20 септември, 1950 од страна на Централната народна влада.
1 Поврзано
* Знаме на Кина
* Тјенанмен
Терористички напади во Кохат (2010)

Терористичкиот напад во Кохат е напад кој се случил на 17 април 2010 година во кампот Кача Пука во непосредна близина на градот Кохат во Пакистан. Според првични резултати, во нападите загинале најмалку 41 луѓе а 64 биле повредени.,
Одговорноста за терористичкиот напад ја презела сунитската милитаристичка организација Лашкар е Хангви.
По глава на жител

По глава на жител (или ''per capita'', од лат. ''pro capite'' = „за секоја глава“, т.е. „по човек“) ― поим кој се користи во најразлични општествени науки и статистички истражувања, како владини статистики, економски показатели и студии за човековата околина.
Овој мерен поим сепак најчеста примена наоѓа во статистиката, каде се употребува наместо поконвенционалното „за секој човек“.
Во светот поимот се користи и во тестаменти (како „по глава“) за да се посочи дека сите наследници добиваат подеднаков дел од имотот. Ова се разликува од поделбата „по гранка“ (''per stirpes''), каде секоја гранка од семејството добива подеднаков дел, без разлика колку членови брои.
1 Поврзано
* Приход по глава на жител
Кинеско стандардно време

Кинеско стандардно време или пекиншко време е часовен појас што се користи во Народна Република Кина (континентален дел). Овој појас е 8 часа понапред од UTC (UTC+8).
Извесни региони во источна Азија како Голема Кина исто така користат часовни појаси со истото отстапување, но под различни називи како Чунгјуенско стандардно време, Хонгконшко време, Макајско стандардно време, Филипинско стандардно време, Сингапурско стандардно време итн.
НР Кина применувала летно сметање на времето од 1986 до 1991 г, но сега тоа е укинато.
1 Други појаси во континентална Кина
Иако единствената официјална часовен појас во НР Кина е Пекиншкото време, Народникот конгрес на Ујгурскиот Автономен Регион освоил употреба на т.н. Урумчиско време (UTC+6), кое е два часа зад Пекинг бидејќи се наоѓа во најзападниот дел на Кина. Месното население го користи ова време, иако истото не е официјално признаено.
2 Поврзано
* Време во Кина
* Економија на Кина
3 Наводи
en:Time in China#People's Republic of China
Шиптар

Шиптар (албански: ''Shqip(ë)tar'') — словенизиран облик на етнонимот со кој Албанците се нарекуваат самите себеси.
Називот „Шиптари“ (''Shqiptarët'') започнува да се употребува за време на Народноослободителната борба на Југославија како замена за претходните синоними „Арбанаси„, „Арнаути“, како и „Шипнија“ (''Shqipëri, Shqipni'') наместо „Арбанија“ (т.е. Албанија). Воведувањето на зборот требало да послужи како исказ кој наведува на единството на албанскиот народ кој живеел во Југославија и Албанија. На практика, меѓутоа, за разлика од првобитната намера, се случило токму обратното. Регионализираниот израз се употребувал како средство за разликување на припадниците на албанската народност во Југославија од Албанците во Албанија и ширум светот. Со текот на времето овој назив добива и негативна конотација. Токму поради тоа, во Југославија се забранува употребата на овој назив и наместо него се употребува единственото национално име — Албанци.
Во Македонија, овој назив беше причината за огромниот скандал во 2009 година, кога МАНУ ја издаде Македонската енциклопедија во која Албанците беа наречени „Шиптари“, па потоа беше повлечена од употреба заради големиот број на приговори.
Во Србија, зборот има статус на политички некоректен и се употребува само од националистички автори и Српската православна црква. Интересно е што поимот кај младите станал жаргон кој има сосема различно значење, па се употребува дури и како замена за „добар другар“ или „драга личност“ (само во Србија).
Зборот „Шиптар“ се смета за навредлив и политички некоректен во српски, македонски и другите јужнословенски јазици.
1 Поврзано
* Албанци
* Албанија
Томас Хаксли

Томас Хенри Хаксли (анг. ''Thomas Henry Huxley''; 4 мај 1825 — 29 јуни 1895) бил англиски зоолог, популаризатор на науката и заштитник на еволуционата теорија на Чарлс Дарвин (за своите жестоки полемики го добил прекарот „булдогот на Дарвин“). Член (од 1883 до 1885 претседател) на Кралското друштво. Во 1890 година е награден со почесниот Линеов медал за продолжување на линеовите традиции во современата биологија.
1 Работа
Неговите полиња на интерес биле поврзани со споредбената анатомија и можностите за нивна еволуциона интерпретација. Најдобро е познат по неговите дебати со Ричард Овен по прашањето за степенот на анатомска блискост на човеколиките мајмуни и човекот (илустрацијата од неговата работа за местото на човекот во природата долго време останала популарен симбол за дарвиновата теорија и прототип за многу слични илустрации и карикатури). Томас Хаксли ја бранел независноста на професионалната наука, изградена врз принципите на материјализмот. За да го опише својот однос кон господаречкото религиозно верување, тој го вовел поимот агностицизам.
2 Семејство
Хаксли бил основач на цела династија од видни англиски учени и културни дејатели. Негови внуци биле писателот Олдос Хаксли, сер Џулијан Хаксли (познат еволуциски биолог, првиот директор на УНЕСКО и основач на Светскиот фонд за дивата природа) и сер Ендрју Хаксли (физиолог и Нобеловски лауреат).
3 Награди
* Дарвинов медал
Виктор Габер

Виктор Габер — македонски дипломат од кариера, филателист и публицист.
1 Животопис
Габер е роден во Скопје на 8 декември 1948 година. Основно и средно образование завршил во Скопје. Дипломирал во 1973, а магистрирал во 1979 година на Правниот факултет во Скопје. Работел како втор (1980 – 1981), и прв секретар во Амбасадата на СФРЈ во Атина (1981–1984); прв советник за политички прашања во Амбасадата на СФРЈ во Тирана (1989–1993); потсекретар во МНР на Македонија (1993–1996); шеф на дипломатската мисија на Македонија во Италија, од каде ја покрива и АРЕ и шеф на постојаната мисија на Македонија кај ФАО, ИФАД и Светската програма за храна (1996–2000); вонреден и ополномоштен амбасадор на Македонија во Австралија (2004–2008); претседател на Дипломатскикот клуб - Скопје од 2009. Габер е секретар на Сојузот на Фимателисти на Македонија од 2019 гоидна.
По потпишувањето на Преспанскиот договор, во 2018 година, Габер бил именуван за сокоординатор на Заедничкиот интердисциплинарен комитет за историски, археолошки и образовни прашања, основан согласно чл.8. ст. 5 од овој Договор.
2 Библиографија
* Односот на Грција кон македонското национално малцинство по Првата светска војна, 1985;
* За Македонската дипломатија, 2002
* Премрежјата на македонскиот интелектуалец, 2003;
* Колатерална штета, 2006;
* Recognition and Denial, 2008;
* Името Македонија-историја, право, политика, 2010;
* Крсопатите на Венко Марковски, 2012;
* Дипломатија и политика, 2013;
* Скопје на поштенски марки – историја и мотиви, на македонски и англиски во соавторство со Климе Поповски, 2018;* Нико Зупанич и Македонија во 1903 година, 2022.
* 100 Години Велес историја на поштенски картички, соавторство со Зоран Стрезоски, 2023.
Адамсов Остров (Нов Зеланд)

Адамсовиот Остров (англ. ''Adams Island'') е остров од архипелагот Оклендски Острови. Јужниот крај на Окленд е проширен до 26 км каде се протега тесен канал, наречен Кернлиево Пристаниште или Адамсови Протоци, го двои од триаголниот Адамсов Остров (површ. 100 км<sup>2</sup>), кој е уште попланински, достигнувајќи височина од 705 m со планината Дик. Каналот е всушност остаток од некогашен кратер на изгаснат вулкан, со тоа што Адамсовиот Остров и јужниот дел на островот Окленд го сочинуваат работ на кратерот.
1 Поврзано
* Оклендски Острови
* Новозеландски Подантарктички Острови
Крајот на историјата и последниот човек

Крајот на Историјата и последниот човек е книга од Френсис Фукујама објавена во 1992 година, и претставува дополнување и проширување на неговиот есеј ''Крајот на историјата?'', објавен во ''The National Interest'' во 1989 година. Во оваа книга, Фукујама тврди дека западната либерална демократија е крајна точка на социокултурната еволуција на човештвото и конечна форма на човековото политичко уредување.
''Крајот на историјата и последниот човек'' е обид на Фукујама да напише една филозофија на историјата, или како што тој истакнува една ''Универзална историја'', притоа побивајќи ја дијалектиката на Карл Маркс и неговото толкување на историскиот процес и самиот крај на историјата, како што Маркс го видел . Фукујама на Маркс се спротивставува преку учењето на германски филозоф Георг Вилхелм Фридрих Хегел, всушност Фукујама во целата своја книга се повикува на Александар Кожев, најголем толкувач на Хегел во 20 - век. Кожев тврдел дека напредокот на историјата води кон слободниот пазар на демократијата (зачнати во услови на мулти-партиски систем на политичка застапеност). Треба да се истакне дека Фукујама со филозофијата на Кожев се запозанава за време на своите студии кај професорот Ален Блум на универзитетот во Корнел .
Џорџ Клуни

Џорџ Тимоти Клуни (|George Timothy Clooney; р. 6 мај 1961) — американски глумец и режисер, познат по улогата на д-р Дог Рос во серијата „Итно замрзнување“.
1 Животопис
Клуни е роден на 6 мај 1961 година, во градот Лексингтон, во американската државата Кентаки. Татко му, Ник Клуни, бил познат американски телевизиски водител. Исто така, тој е вник на познатата американска пејачка Розмари Клуни. Џорџ Клуни се насочил кон глумецската кариера откако не успеал да се квалификува за место во бејзбол тимот „Синсинати редс“.
Клуни е висок 1,80 м и со години е високо рангиран на скалилата за најубав или најелегантно облечен маж на годината.
Клуни стапил во брак на 15 декември 1989 година, со глумицата Талин Болсам. По нивната тешка разделба, тој изјавил дека ќе остане вечен ерген, па дури се обложил на износ од 10.000 долари со глумиците Мишел Фајфер и Никол Кидман, дека нема да се ожени повторно до 40-тиот роденден. Кога тоа не се случило, тие го обновиле облогот, но на двојно зголемен износ.
Сепак, Клуни се оженил со глумицата Амал. Со цел да останат надвор од очите на јавноста, Клуни купил две вили („Олеандра“ и „Маргарита“) на езерото Комо во Италија.
2 Избрана филмографија
* „Итно замрзнување“ 1994-1999 (тв-серија)
* „Од самрак до зори“ - 1996
* „Еден прекрасен ден“ - 1996
* „Миротворецот“ - 1997
* „Бетмен и Робин“ - 1997
* „Надвор од контрола“ - 1998
* „Тројца кралеви“ - 1999
* „Совршена бура“ - 2000
* „Единаесетмина на Оушн“ - 2001
* „Неподносливо насилство“ - 2003
* „Дванаесетмина на Оушн“ - 2004
* „Сиријана“ - 2005
* „Мајкл Клејтон“ - 2007
* „Тринаесетмина на Оушн“ - 2007
* „Високо на небото“ - 2009
* „Американецот“ (''The American'') - 2010
3 Режисерска филмографија
* Признание на еден опасен ум - 2002
* Добра ноќ и среќно - 2005
Гортинија

Гортинија или Гординија — град во Античка Македонија, сместен на десниот брег во долниот тек на Аксиј (Вардар), во областа Амфакситида. Неговото постоење се датира од 5 в. пр.н.е., па сè до Римското Царство. Се спомнува кај Тукидид како еден од градовите во Македонија што ги освојува одрискиот владетел Ситалк во 429 година пр.н.е.
Николас Хамонд смета дека градот бил кај Бојмица, денес во Егејска Македонија. М. Б. Хаѕопулос вели дека се наоѓал близу Вардарски Рид кај Гевгелија.
WordPress

Вордпрес (англиски: ''WordPress'') — отворен код блог-платформа изработена од PHP и MySQL, која исто така може да се користи како систем за управување со содржини (англ. ''Content System Managment'' или скратено CMS). Содржи многу додатоци кои доаѓаат со самата платформа, и плус има можност за инсталирање на други додатоци и систем за управување со теми. Го користат 2 % од 10.000 големи мрежни места и WordPress е најпопуларната блогерска платформа.
За првпат бил објавен во мај 2003 година од Мат Вуленвег, додека во септември 2009 бил користен од 202 милиони сајта низ целиот свет.
Ричард Докинс

Клинтон Ричард Докинс (анг. ''Clinton Richard Dawkins''; р. ) — англиски етолог, еволуционист и популаризатор на науката. До 2008 година работел во оксфордскиот професорат за популаризација на науката, основан од Чарлс Симони.
Докинс стана познат во 1976 година кога ја објави книгата „Себичниот ген“ (анг. „The Selfish Gene“) која на популарен начин го одразува погледот на еволуцијата од позиција на генот и во која бил воведен во речникот поимот „мем“ и бил предложен нов научен правец — „меметика“. Во 1982 година тој дал значителни придонеси во теоријата на еволуцијата со книгата „Проширениот фенотип“ („The Extended Phenotype“), каде сугерира на тоа дека фенотипските ефекти на генот не се ограничени на организмот на единката, туку можат да се прошират и на животната средина, вклучувајќи ги и организмите на останатите единки. Оттогаш тој има напишано неколку научно-популарни книги за еволуција и учествувал во многу телевизиски и радиопрограми за еволуциона биологија, креационизам и религија.
Докинс е убеден атеист, хуманист и скептик, член на Движењето Brights.
1 Основни работи
1.1 Научно-популарни книги
* The Selfish Gene (''Себичниот ген'') (1976; преизд., 1989, 2006).
* (''Проширениот фенотип'') (1982; преизд., 1999).
* (''Слепиот часовничар'') (1986; преизд., 1991, 1996, 2006).
* (''Реката од рајот'') (1995).
* (''Искачување на Неверојатната Планина'') (1996).
* (''Расплетување на виножитото'') (1998).
* (''Служител на ѓаволот''; зборник од есеи и статии) (2003).
* (''Приказната на предокот'') (2004).
* The God Delusion (''Бог како илузија'') (2006).
* (''Најголемото шоу на Земјата: докази за еволуцијата'') (2009).
* The Magic of Reality: How We Know What's Really True (''Магијата на реалноста: Како знаеме што е навистина точно'') (2011).
1.2 Статии
* Viruses of the Mind (''Вируси на разумот''), 1991
1.3 Филмови
*''Nice Guys Finish First'' (1987)
*''The Blind Watchmaker'' (1987)
*''Growing Up in the Universe'' (1991)
*''Break the Science Barrier'' (1996)
*''Коренот на сето зло? (The Root of All Evil?)'' (2006)
*''Непријателите на разумот'' (2007)
*''Генијалецот Чарлс Дарвин'' (2008)
2 Критика
Антирелигиозните работи на Докинс на повеќепати се критикувани од страна на верниците, вклучувајќи и биолози (К.Милер, Ф.Колинс, Д. С. Вилсон и др.), теолозите (А. Макграт, Р. Харис и др.), филозофите (А. Плантинга, А. Кенни, Т. Негел, М. Руз).
3 Наводи
Едвард Блит

Едвард Блит (|Edward Blyth; — ) — англиски зоолог и фармацевт. Познат е и како основач на индиската зоологија.
Блит е роден на 23 декември 1810 во Лондон. Во 1841 година отпатувал за Индија каде станал куратор на музејот ''Royal Asiatic Society of Bengal'' (Кралско азиско здружение на Бенгал). Започнал со осовременување на музејските каталози и во 1849 го објавил каталогот на птици ''Catalogue of the Birds of the Asiatic Society''. Самиот тој не можел да ги спроведе теренските истражувања, но опишал многу видови на птици, чии примероци тој ги добивал од Алан Октавијан Хјум, Семјуел Тикел, Роберт Свајно и други научници. До 1862 година тој продолжил со кураторството, сè додека болеста не го натерала да се врати во Англија. Во 1881 година било објавено неговото дело ''The Natural History of the Cranes''.
Тој ги опишал следните видови на птици:
*''Spizaetus alboniger'' (Блитов гривест орел)
*''Acrocephalus dumetorum'' (трскар грмушкар, Блитов трскар)
*''Xiphirhynchus superciliaris''*''Phylloscopus reguloides''*''Anorrhinus tickelli''*''Rhyticeros subruficollis''
1 За природната селекција
Едвард Блит напишал три статии за варијацијата, зборувајќи за ефектите на вештачката селекција и опишувајќи го процесот во природата (подоцна наречен природна селекција) како возобновување на организмите во дивината до нивниот архетип (наместо создавање на нови видови). Но, тој никогаш не го користел поимот „природна селекција“. Овие статии биле објавени во ''Magazine of Natural History'' меѓу 1835 и 1837.
Во февруари 1855, Чарлс Дарвин, барајќи информации за варијациите кај домашните животни од различни земји, му пишал на Блит и тие соработувале по ова прашање. Блит бил меѓу првите кои го признале значењето на волесовата статија ''On the Law which has regulated the introduction of Species'' и му го воочил на Дарвин во писмо напишано во Калкута на 8 декември 1855.
Дарвин имал високо мислење за Едвард Блит: во првото поглавје од „За потеклото на видовите“ напишал: „''Г-динот Блит, чие мислење, од неговото големо и разновидно знаење, би требало да го ценам повеќе од речиси било кој ...''“.
Теодосиј Добжански

Теодосиј Григоревич Добржански (Добжански) (|Теодо́сій Григо́рович Добжа́нський; англ. ''Theodosius Dobzhansky'', рус. ''Феодо́сий Григо́рьевич Добржа́нский''; , Немиров, Подолска губернија — , Дејвис, САД) бил украинско-американски научник-зоолог, генетичар, ентомолог и еволуционист.
Во 1937 година го објавил својот труд ,,''Генетиката и потеклото на видовите''‘‘, значаен за развивањето на синтетичката теорија за еволуцијата, односно синтезата на еволутивната биологија со генетиката.
1 Животопис
Роден 1900 во Немиров. Учел во Киевскиот универзитет во периодот од 1917-1921. Во 1924-1927 Добжански бил асистент на катедрата по генетика при ЛГУ, а во 1925-1927 година научен специјалист во Бирото за евгеника и генетика на Комисијата за изучување на производствените сили на Русија (КЕПС) АН СССР.
Од 1922 година започнало неговото фасцинирање од генетиката, која станала главно поле на интерес на неговите научни истражувања во текот на животот. Во 1927 година Добжански бил пратен во САД во вселенската позната лабораторија на Томас Хант Морган во период од 1 година. Мисијата се продолжила до 1930 година, но тој не успеал да ја заврши започнатата работа и одлучил да остане во САД.
1.1 Религиозност
Како постојан бранител на дарвиновата еволуција и основач на BGA (Behavior Genetics Association, Асоцијација за генетика на однесувањето), Добжански, според Франциско Ајала, сепак "бил религиозен човек". Добжански зборувал за Господ во смисла дека тој создава преку еволуцијата и се сметал себеси за припадник на источната православна црква.
2 Трудови
2.1 Книги
* Dobzhansky, Th. 1937. ''Genetics and the Origin of Species''. Columbia University Press, New York. (2nd ed., 1941; 3rd ed., 1951)
*''The Biological Basis of Human Freedom'' (1954).
* Dunn, L. C., & Dobzhansky, Th. 1946. ''Heredity, Race, and Society''. The New American Library of World Literature, Inc., New York.
* Dobzhansky, Th. 1955. ''Evolution, Genetics, & Man''. Wiley & Sons, New York.
* Dobzhansky, Th. 1962. ''Mankind Evolving''. Yale University Press, New Haven, Connecticut.
* Dobzhansky, Th. 1967. ''The Biology of Ultimate Concern''. New American Library, New York.
* Dobzhansky, Th. 1970. ''Genetics of the Evolutionary Process''. Columbia University Press, New York.
*''Genetic Diversity and Human Equality'' (1973).
* Dobzhansky, Th., F.J. Ayala, G.L. Stebbins & J.W. Valentine. 1977. ''Evolution''. W.H. Freeman, San Francisco.
* [Dobzhansky, Th.] 1981. ''Dobzhansky’s Genetics of Natural Populations I-XLIII''. R.C. Lewontin, J.A. Moore, W.B. Provine & B. Wallace, eds. Columbia University Press, New York. (reprints the 43 papers in this series, all but two of which were authored or co-authored by Dobzhansky)
2.2 Статии
* Dobzhansky, Th. 1973. ''The American Biology Teacher'' 35: (March): 125—129.
* Dobzhansky, T., and O. Pavlovsky. 1957. ''Evolution'' 11: 311—319.
3 Наводи
Дошница

Дошница — река во Македонија, десна притока на Бошава.
Водите од оваа река се користат за производство на електрична енергија во хидроцентралата „Дошница“, а во непосредна близина на централата се наоѓа и туристичката месност Топли Вирови.
1 Тек
Извира под врвот Зелен Брег на планината Кожуф, на надморска висина од 1.750 метри, а во Бошава се влева на надморска висина од 125 метри. Долга е 38,5 километри и има просечен пад од 45,5‰. Сливот зафаќа површина од 193,4 км<sup>2</sup>.
Реката се влива во Бошава кај селото Чифлик, во близина на гратчето Демир Капија.
2 Особеност
Реката е позната кај авантуристите и трагачите по злато, бидејќи се смета дека во минатото околу речното корито била вршена експлоатација на злато.
3 Галерија
4 Поврзано
* Бошава
* Топли Вирови
* ХЕЦ „Дошница“
Едонија

Едонија била античка област меѓу устието на реките Стримон и Места, населена од Едонци и од Пиеријци, кои, во времето кога се шири македонската држава, се преселуваат од Пиерија кај Термајскиот Залив во подножјето на планината Пангај. Оваа област е богата со рудно богатство, дрвена граѓа, стока, жито и риба. Пред освојувањето на Филип II Македонски во 357 п.н.е., во голем број градови живееле хеленски колонисти. Градовите Амфипол и Филипи претставувале големи економски и културни центри во антиката.
Еордеја

Еордеја (или Еордаја) — древна област во Долна Македонија околу езерото Бегорида (Островско Езеро), северно од Елимеја, помеѓу областите Пиерија и Орестида, а јужно од Линкестида. Заедно со другите македонски области, многу рано (2 век п.н.е.) влегла во античката македонска држава. Поважни градови биле: Арниса и Кела.
По областа е именувана и Општина Еродеја во Кожанскиот округ, согласно грчката политика на присвојување на древната историја на Македонија.
Шмуел Ергас

Шмуел Ергас (, 16 век) бил еден од водачите на скопската еврејска заедница. Се преселил во Дубровник во 1560 година, каде што, заради високиот углед што го имало семејството, Шмуел и неговиот брат Јицхак се стекнале со правото да бидат левантски конзули во Дубровник. Ним им се приклучил и скопскиот Евреин Хаим Линдо, кој претходно бил конзул во Херцег Нови.
Злато (планина)

Злато — средновисока македонска планина што се протега северно од Прилеп, помеѓу Стара Река и Прилепска Река, во североисточниот дел на Пелагонија. Претставува западна огранка на масивот на планината Бабуна. Сочинува природна целина со површина од 50 км<sup>2</sup>. Највисок врв е Златоврв со 1.422 м. Злато има исклучително природни вредности, а тоа се најразновидните денудациони облици. Овие вредности според бројноста, манифестацијата и изразеноста на Злато претставуваат ретка појава. Затоа, планината е ставена на привремената список на УНЕСКО во Париз за заштита на природното наследство.
1 Галерија
Капитал (списание)

:''За други значења видете Капитал (појаснување)''
Капитал — македонски економско-деловен неделник. Првиот број излегол на 24 септември 1999 година. Издавач на списанието е „Економист“, д.о.о. Скопје. Директор и главен и одговорен уредник е Љупчо Зиков. „Капитал“ учествувал во многубројни домашни и странски проекти, истражувања и форуми посветени на економски теми. Добитник е на награди и признанија.
Џон Реј

::''За други луѓе со истото име, видете Џон Реј.''
Џон Реј (англ. ''John Ray'', до 1670 го испишувал своето име како ''John Wray''; 29 ноември 1627 во Есекс — 17 јануари 1705 исто така) бил англиски природонаучник. Бил член на Кралското друштво.
Објавил неколку важни работи за растенијата и животните, како и класичната работа во традицијата на природната теологија — „Мудроста Божја, отелотворена во творбата“ (''Wisdom of God, Manifested in the Work of Creation'', 1691).
Во делото ''Methodus plantarum novae'' (1682) прв ја вовел поделбата на растенијата на дикотиледони и монокотиледони и ја дал првата биолошка концепција за видот.
Полемизирал по прашањата за класификација на растенијата со Жозеф Питон де Турнфор и Август Ривинус.
Го проучувал влијанието на светлината врз бојата на растенијата.
Познат е и како собирач на англиски поговорки и легенди.
1 Биографии
* Charles E. Raven. John Ray: Naturalist: His Life and Works, 1950
Освалд Евери

Освалд Теодор Евери (|Oswald Theodore Avery; — ) бил американски молекуларен биолог, имунолог и лекар. Значителен дел од кариерата на Освалд Евери е сврзана со болницата на Универзитетот Рокфелер во Њујорк. Евери е познат како еден од соавторите на експериментот на Евери, Меклаод и Меккарти, кој во 1944 година, заедно со Колин Меклаод и Маклин Маккарти покажал дека самата ДНК е носител на генетската информација.
Нобеловецот Арне Тизелиус во 2003 година изјавил дека Евери е еден од најдостојните научници кои не добиле Нобелова награда за своите истражувања.
По Освалд Евери е именуван еден кратер на Месечината.
1 Животопис
Евери е роден на 21 октомври 1877 година во Халифакс (Канада).
Учел во New York Male Grammar School, потоа во Colgate Academy, а подоцна и во Colgate University. Евери избрал медицинска кариера во Колеџот на лекари и хирурзи на Колумбискиот универзитет во Њујорк, и добил медицински степер во 1904 година.
на 1 август 1918 година добил државјанство на САД. Од 1923 до 1948 година работел во Институтот Рокфелер. Умира од рак на панкреасот во 1955 година.
2 Наводи
Коселска Река

Коселска Река или Опејничка Река — река во Северозападна Македонија која извира од западните падини на Плакенска Планина на височина од 1.070 м, а се влева во Охридското Езеро на височина од 693 м под името Даљан во истоимената населба на источниот крај на Охрид. Вкупната должина на речниот тек изнесува 66 км, има вкупен пад од 377 м, и просечен пад од 5,71 ‰. Сливот зафаќа површина од . Просечниот годишен проток изнесува . Најголемо количество вода има во пролет, а најмало кон крајот на летото. Во април 2010 година забележан е голем помор на риби во реката.
1 Галерија
Кронова болест

Кронова болест е неспецифичен хронично воспалителен процес на тенкото црево што се одликува со стеснување на тенкото црево поради воспаленија, а може да се јави и на дебелото црево.
Кај оваа болест се јавуваат многу ранички, чиреви на ѕидот на цревото (улцерации) кои меѓу себе се одделени со здрав ѕид, понекогаш се јавуваат и анални фисури, се чувствуваат повремени или трајни болки проследени со многу празнења (до 40 дневно), лажни нагони за во тоалет, во изметот има многу слуз, често и крв и кашасти состојки. Се губи доста во тежина, се слабее брзо и слично.
1 Симптоми и преглед
Хроничните автоимуни заболувања како улцерозниот колит, грануломатозниот колит или Кроновата болест се долготрајни хронични заболувања што се проследени со слузести и слузесто-крвави празнења, со грчеви и болки во стомакот.
Симптомите при овие заболувања се пролив или запек, слуз или крв во изметот, прекумерно испуштање гасови, кркорење на цревата итн. При манифестација на секој од овие симптоми, а особено при крв во изметот, треба веднаш да се оди на лекар и да се дијагностицира за што се работи. Прогласување априори хемороиди од болниот или од матичниот лекар и давање терапија на невидено е голема грешка затоа што тука можат да се превидат многу сериозни заболувања и да се пропушти оптималната фаза за лекување. Треба да се направи ректален преглед, а потоа да се преземат другите анализи: ректоскопијата, колоноскопијата, иригографија, ехо-томографијата, биопсија, испитување на изметот на паразити и бактерии, лабораториски анализи и на основа на овие сознанија се поставува дијагноза и почнува терапијата.
2 Превентива
Употребата на животински масти, лути храни со многу зачини, алкохол, мешункаста храна што создава многу гасови треба во акутната фаза да се избегнува. Не треба да се јадат сувомесни производи, особено чадени, пикантни сосови и сл. Треба храната повеќе да биде варена, а помалку пржена и печена. Производи од ориз, компир, особено компир-пире, пасирани моркови, пилешко месо, млечни производи, особено јогурт, кравјо сирење треба да се употребуваат во акутната фаза за полека да се премине на друга храна, но во помали количества. Храната треба добро да се џвака. Треба да се јаде повеќепати на ден по помали количества, а не одеднаш големи порции што цревата не можат да ги преработат.
3 Лекување
За Кроновата болест не постои специфична медикаментозна или хируршка терапија. Најефикасни медикаменти се антиинфламаторните лекови (кортикостероиди, аминосалицилати и имуносупресиви), а по потреба се применуваат и други лекови.
Ако се работи за улцерозен колит или за Кронова болест, почетното лекување е со соодветни лекови со медикаментозни клизми, надоместување на електролитите и белковините и со тоа во голем процент се постигнува долгогодишна ремисија. Ако дојде до компликации - преплет на цревата, масивно крвавење, појава на стенози и фистули, тогаш се препорачува хируршка интервенција.
Културен живот (списание)

Културен Живот е македонско списание за култура, уметност и општествени прашања, месечен орган на Културно-просветната заедница на Македонија и излегува по 10 броја годишно. Првиот број на списанието се испечатил во Скопје во ноември 1956 година. Прв главен уредник бил Перо Коробар, а одговорен уредник Мето Јовановски. Извесен период главен уредник бил и Душко Калиќ (јули 1957 – септември 1959). Најдолго го уредувал Борис Вишински како главен уредник (од ноември 1959), а потоа како главен и одговорен уредник. Списанието објавува статии, поезија, проза, ликовни прилози, интервјуа и посебни прилози од драмската литература од домани и странски автори.
Игњат Крстевски

Игњат Крстевски (, – , ) — македонски градежен инженер, вонреден професор на Градежниот факултет во Скопје од 1972 до пензионорањето во 1977 година. Предавал по предмети од областа проектирање и градење железници. Дипломирал во Белград во 1934 година. Пред доаѓањето на Факултетот во 1964 година, тој работел на изградба на пруги и на одговорни места во железниците.
1 Библиографија
Напишал неколку книги, меѓу кои и учебници за предметите Железници и Тунели.*''Железници'', 1971 г.
*''Тунели'', 1976 г.
Културна Македонија

Културна Македонија бил прв весник за култура во слободна Македонија. Се издавал во Битола во периодот од 15 мај 1944 до 5 јануари 1945 година. Директор бил Кирил В.Ташков, а одговорен уредник Душко Хр. Константинов. Објавени се вкупно три броја. Во третиот број како директор е наведен Методија Лепавцов, а уредници
Ташков и Константинов. Содржел општообразовни и написи од минатото на Битола, забавни содржини и хумор. Уште во првиот број, во написот „Соединен народ - светла иднина“ се залага за обединета Македонија: ''„Македонскиот народ не бара чуждо, туку сака да ги обедини сите свои земји кај што живејат Македонци и кај што тупка македонско срце. Со тој идеал в срце денес треба да живеј секој Македонец“''.
Нокт

Ноктите се тврда рожеста обвивка на врвот на прстите од рацете и нозете. Ноктите се најкарактеристичен елемент од анатомијата на човековото тело, но ретко може да се пронајдат и кај некои примати, но не и кај останатите цицачи. Ноктите се слични, по функција и облик, со канџите и шепите од птиците и останатите животни. Ноктите на прстите и нозете се создадени од тврда белковина наречена кератин, белковина од која се создадени роговите на животните.
1 Делови
Делот на ноктот кој се наоѓа во внатрешноста на кожата се нарекува корен, а веднаш до него се наоѓа матрицата. Останатиот дел од ноктот се нарекува плоча, под плочата се наоѓа лежиштето на ноктот. Од преодот од корен кон плоча се наоѓа полумесечеста бела зона која се нарекува лунула.
2 Поврзано
* Прсти
* Рака
* Нога
* Анатомија на човекот
* Маникир
* Педикир
Кинеска магистрала 212

Кинеска магистрала 212 (G212) е државен автопат кој се протега од Ланџоу во покраината Гансу до Чунгчинг. Долг е 1302 километри .
Делот од Ланџоу до Линтао е преграден во автострада, со ознака G75 (Линхајска автострада). Во растојанието од Ланџоу до јазолот со Хујчуан (околу 35 km јужно од Линтао), овој автопат е истоветен со Кинеската магистрала 316.
1 Поврзано
* Кинески магистрали
Сианска тапанарија

Сианска тапанарија (西安鼓楼) — тапанарија во центарот на стариот град Сиан во покраината Шенси, Кина која се издига среде градскиот центар и дава прекрасен поглед на Сиан. Заедно со Сианската камбанарија оваа кула претставува симбол на градот. Изградена е 1380 г. во раниот период на династијата Минг.
Тапанаријата го носи името по еден огромен тапан кој е сместен во неа. За разлика од камбанаријата чие ѕвоно се бие во мугри, тапанот се удира на зајдисонце за да се означи крајот на денот.
На првиот кат кулата има сала во која се обесени многубројни големи тапани. Секој од нив е украсен со разни кинески знаци што симболизираат добар касмет. Овие импресивни редици од тапани се само за изложување и не се допираат. Крај главниот влез е сместен уште еден тапан, каде што посетителите можат да се фотографираат.
Кулата има и музеј на тапани, каде што се изложени најразлични видови на тапани, и некои од нив датираат од пред илјадници години. Секој ден тука се изведува претстава со тапани. Најгорниот кат овозможува панорамски поглед на градот.
1 Поврзано
* Сианска камбанарија
Парламентарни избори во Шри Ланка (2010)

Парламентарните избори во Шри Ланка се одржале на 8 април и 20 април 2010 година. Граѓаните кои имале право на глас избрале вкупно 255 пратеници. Право на глас имале 14,088,500 граѓани на земјата кои гласале на вкупно 11.102 избирачки места. Изборите биле првите по завршувањето на граѓанската војна во земјата.
Главните партии кои се бореле за мнозинство во парламентот биле партијата на претседателот Махинда Раџапакса, Обединета народна партија за слободна алијанса. Главна опозициска партија била Партијата на Обединетите нации на Сарат Фонсека. Според очекувањата, партијата на претседателот освоила мнозинство во парламентот со 144 пратенички места. Најголемата опозициска партија освоила 60 места.. Партијата на претседателот сепак успеала да обезбеди двотретинско мнозинство, потребно за промена на уставот.
Хортус

Хортус било македонско списание на Хортикултурното здружение на Македонија. Обработувало стручно-научни теми од областа на секторите на украсните растенија, обликувањето и уредувањето на пејзажите, парковите и зелените простори. Излегувало од 1986 до 2001 година, период во кој се објавени 20 броја на списанието.
Џими Кенет Џонсон

Џими Кенет Џонсон (роден ), со прекар "Супермен" даден од страна на колегата-возачот Марк Мартин, е американски автомобилски тркач од Ел Кахон, Калифорнија. Џонсон ја започна својата кариера во NASCAR 1996 година и во моментов вози 48 Lowe's/Kobalt Tools шевролет импала, ко-сопственост на Рик Хендрик и неговиот тимски колега Џеф Гордон, управувана од Hendrick Мотоспорт. Џонсон е четири пати сериски шампион на NASCAR спринт, а во 2009 година стана единствениот возач кој победил на четири последователни Спринт првенства. Тој во 2009 е избран за спортист на годината од страна на Асошиетед Прес, потоа 2009 NASCAR спринт куп сериски возач на годината, а сметан е за "возач на декадата" на 2000-тите години.
Гуанган

Гуанган (кин. 广安, пинјин: ''Guǎng'ān'') е град во источниот дел на покраината Сечуан, Кина. Градот е најпознат како родно место на прочуениот премиер и реформатор Денг Сјаопинг, наречен „Творецот на современа Кина“. Гуанган се протега меѓу ридовите на централен Сечуан и источните клисури. Заради неговото стратешка местоположба, градот се нарекува „премин кон источен Сечуан“.
1 Географија и клима
Гуанган е сместен на благо наклонето земјиште долж рабовите на Сечуанската Котлина. Површината изнесува 6.344 км². Источниот дел е планински, централниот е ридест, додека пак западниот е релативно рамен. Теренот се движи од 185, па сè до 1704 метри надморска височина. Поважни реки во областа се Чи (渠江) која тече низ средиштето и Џалинг (嘉陵江) која тече низ западниот крај.
Климата е умерена и монсунска. Просечната температура се движи од 15,8° до 17,7 °C. Зимите се благи, а летата врели. Просечното количество врнежи изнесува 1000–1500 mm. Во годината има 310-324 денови без мраз. Зимата и пролетта се релативно суви, но затоа летото има обилни дождови. Есента се одликува со речиси постојани вржени и слаб ветер.
2 Административна поделба
Гуанган има 1 град, 3 околии, 87 помали градови и 2.886 села, со вкупно население од 4.443.000 жители .
Реони:
* Гуанган (广安区)
Околии:
* Јуечи (岳池县)
* Вушенг (武胜县)
* Линшуј (邻水县)
Град:
* Хуајинг (华蓥市)
3 Сообраќај
* Кинеска магистрала 212
4 Стопанство
Стопанството на Гуанган претежно се состои од експлоатација на природни ресурси. Земјата е богата со минерални лежишта, а почвата е особено погодна за обработка.
5 Туризам
Во блиското селото Пајфанг се наоѓа музеј-куќата на Денг Сјаопинг (牌坊村). Гуанган има особено убава природна околина со многубројни планини и клисури кои денес се паркови.
6 Наводи
* Истоимената статија на кинеската википедија.
Допинг (полуспроводници)

::''Ова статија е никулец. Кликни на „уреди“ за да ја прошириш статијата.''
Во полуспроводничката индустрија, допингувањето е намерно внесување нечистотии во крајно чист (познат како ''интринсичен'') полусспроводник за да му се изменат електричните својства. Нечистотиите коишто се додаваат зависат од видот на полусспроводникот и од посакуваниот резултат. Лесно до средно допираните полуспроводници се викаат ''екстринсични''. Кога полусспроводникот е допиран до толкав степен што се однесува повеќе како сспроводник отколку полусспроводник, таквиот полусспроводник се вика ''дегенериран''.
1 Потекло на поимот
Зборот „допинг“, во контекст на полуспроводничката технологија, потекнува од францускиот глагол „doper“ со значење „додава примеси“. Од ист корен е и зборот „допинг“, употребуван во спортски контекст.
af:Dotering
ar:تشويب
de:Dotierung
es:Dopaje (semiconductores)
fa:دوپینگ (نیمه‌رسانا)
fi:Doping (puolijohde)
fr:Dopage (semi-conducteur)
he:אילוח (מוליכים למחצה)
id:Doping (semikonduktor)
it:Drogaggio
ja:ドーパント
nl:Doteren
no:Doping (halvledere)
pl:Domieszkowanie
pt:Dopante (química)
ru:Легирование
sv:Dopning (fysik)
Македонски Архивист

Македонски Архивист било списание на Сојузот на друштвата на архивските работници и архивите во Македонија. Излегувало повремено и со поголеми паузи. Се печатело во периодот од 1972 до 1991 година во Скопје. Објавувало прилози од областа на архивистиката, дејноста на ДАРМ и неговите подрачни одделенија, историски извори и сл. Прв главен уредник бил Тодор Талески, а потоа Милош Константинов од 1982 година. Објавени се вкупно 19 броја.
РК Работнички

Активни оддели на ЖСД Работнички
, ,
Фудбал, Кошарка, Ракомет
РК Работнички - ракометен клуб од Скопје. Клубот се натпреварува во Супер лигата. Клубот своите домашни натпревари ги игра во Спортско рекреативниот центар Кале.
1 Историја
Ракометниот клуб Работнички бил формиран во 1948 година. Работнички заедно со екипата на РК Пелистер претставуваат најстари ракометни клубови во Македонија. Се натпреварувал во Првата Југословенска лига, но подоцна западнал во тешки проблеми кои довеле до распад на клубот.
Во 2009 година клубот бил повторно активиран. Во август 2013 година, по повод 65 години постоење на клубот, за првпат во Скопје бил одржан ракомет на плажа во организација на РК Работнички и Град Скопје. Во 2014 година, за идната сезона, клубот напреднал во Супер Лигата. Во јули 2015, за новата сезона новиот претседател на клубот - Ристо Чокрев најавил поголеми засилувања при клубот би бил поголем конкурент во Супер Лигата. Набргу потоа пристигнале новите засилувања меѓу кои и неколку репрезентативци. Таа сезона 2015/16, Работнички стигнал до плејоф фазата и завршил на последното шесто место. Следната сезона, Работнички не освоил ниту еден натпревар во елитатата и отпаднал во Првата лига. Но Работнички во сезоната 2017/18 не пријавил екипа во вториот по ранг натпреваруња во Македонија. Во сезоната 2018/19, Работнички во Првата лига - Група 1 завршил на првото место и обезбедил пласман во Плејофот на Првата лига. Во Плејофот завршил како вицепрвак и добил право во баражот за унапредување кој го добил и бил унапреден повторно во Супер лигата.
2 Успеси
*Македонска републичка ракометна лига :
::Првак (5):1950, 1954, 1956, 1958, 1963.
* Куп на Македонија
::Првак (2): 1960,1977.
*Куп на Југославија :
::Вицепрвак (1):1959/60.
3 Галерија
Стапало

Стапало — дел од органот нога. Стапалото се наоѓа на самиот крај од ногата и служи за држење на тежината на единката, како и за движење и рамнотежа на телото. Стапалото е составено од поголем број на коски и нерви и секое стапало при нормален развој има пет прсти. Во зависност од видот на единката, прстите завршуваат со нокти, канџи или шепи. Анатомски гледано, стапалото е сложена структура на нерви, мускули, крвни садови и коски кои овозможуваат нормална функција на истото.
1 Скелет на стапалото
Скелетот на стапалото има значајна улога во статиката и динамиката на човечкото тело. На долната страна од стапалото се забележуваат два свода: надолжен и напречен. Тие му даваат еластичност на стапалото, а воедно ја олеснуваат неговата статика и динамика.
Скелетот на стапалото е составен од 26 коски поделени во три групи:
а)коски на коренот од стапалото
б)коски на докоренот и
в)коски на прстите од стапалото.